b'\n_START_ARTICLE_\nShakkisokeus\n_START_PARAGRAPH_\nShakkisokeus (engl. Chess blindness) on leikkimielinen termi, jota k\xc3\xa4ytet\xc3\xa4\xc3\xa4n, kun pelaaja ei n\xc3\xa4e ilmiselvi\xc3\xa4 siirtoja pelatessaan shakkia, vaan tekee ilmiselv\xc3\xa4n huonoja siirtoja. Jo Siegbert Tarrasch, joka oli tohtori, k\xc3\xa4ytti tilanteesta l\xc3\xa4\xc3\xa4ketieteellist\xc3\xa4 termi\xc3\xa4 amaurosis schacchistica. H\xc3\xa4n kuvaili shakkisokeutta vakavaksi ja mahdollisesti tarttuvaksi taudiksi, johon ei ole selv\xc3\xa4\xc3\xa4 parannuskeinoa.'